Bejaarde stapper sterf in KaapstadDie uitsig vanaf Elsies Peak in Vishoek, Kaapstad ‘n 80-jarige man het Vrydag by Elsies Peak in Vishoek, Kaapstad, gesterf. “Die pensioenaris het Vrydag saam met ‘n vriend gestap toe hy ineengesak het,” het Vanessa Hern, woordvoerder van Air Mercy Service, aan die Weekend Argus gesê. Die man is op die toneel dood aangetref en sy liggaam is met ‘n helikopter van die berg af vervoer. Die oorsaak van sy dood sal bepaal word.